Diari Oficial de la Generalitat Valenciana


Sumari del DOGV 3124, del 18-11-1997 (1997/11914)

Resolució del recurs ordinari amb número de referència interna CO-1116/96.
--------------------------------------------------------------------------

### Dades del document

Número de DOGV
:   3124

Data del DOGV
:   18-11-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11507


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del recurs ordinari amb número de referència interna CO-1116/96. [97/Q11339]
  
D'acord amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, es procedeix a la notificació de la resolució del recurs ordinari amb número de referència interna CO-1116/96 a la senyora Sacramento Monteagudo Sotos.
  
Resolució
  
Una vegada examinat el recurs ordinari formulat per la senyora Sacramento Monteagudo Sotos, contra la Resolució del Servei Territorial de València, en la sol·licitud de visat de contracte i ajudes econòmiques directes per a l'adquisició d'un habitatge a preu taxat, expedient 46-1T-1910/95.
  
Antecedents de fet
  
Primer
  
El dia 21 de juny de 1996 es va presentar al Servei Territorial de València la sol·licitud de visat de contracte i ajudes econòmiques directes per l'adquisició d'un habitatge a preu taxat.
  
Segon
  
A la vista de la documentació aportada i d'acord amb el que estableix l'article 2, paràgraf 3, de l'Ordre de 10 d'octubre de 1995, del conseller d'Obres Públiques, Urbanisme i Transports, el Servei Territorial dicta resolució per la qual s'acorda no donar tràmit a la sol·licitud d'ajudes econòmiques interessades pelr fet d'haver-se formulat aquesta amb posterioritat al 15 d'octubre de 1995.
  
Tercer
  
Contra aquesta resolució, hi interposa recurs ordinari en temps i forma la part interessada.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer
  
L'Ordre de 26 de setembre de 1995, del Ministeri d'Obres Públiques, Transports i Medi Ambient, per la qual es regula el tancament ordenat del sistema de finançament de les actuacions protegibles del Pla d'Habitatge 1992-1995, amb referència a la data límit de 15 d'octubre de 1995, aboca a la Generalitat Valenciana, una vegada sobrepassats els objectius d'aquest i esgotats els recursos que li havien estat assignats, a adoptar les pròpies mesures en relació amb el mencionat tancament, la qual cosa estableix en compliment de l'ordre ministerial esmentada, l'Ordre de 10 d'octubre de 1995, del conseller d'Obres Públiques, Urbanisme i Transports, per la qual s'adopten mesures en relació amb el tancament del mencionat Pla d'Habitatge 1992-1995.
  
Quart
  
D'acord amb el que estableix l'article 2, paràgraf 3, de la mencionada Ordre de 10 d'octubre de 1995, del conseller d'Obres Públiques, Urbanisme i Transports, "no es tramitaran les sol·licituds de visat de contracte per a l'adquisició d'habitatges a preu taxat que s'hagen presentat amb posterioritat al 15 d'octubre de 1995".
  
Cinqué
  
En el cas que ens ocupa, una vegada examinada la documentació que consta en l'expedient, es comprova que es va presentar sol·licitud de visat de contracte i ajuda econòmica directa per a l'adquisició d'un habitatge a preu taxat el 21 de juny de 1996, és a dir, després de la data límit de 16 d'octubre de 1995, i una vegada finalitzat el Pla d'Habitatge 1992-1995 a la Comunitat Valenciana, per això procedeix confirmar la resolució dictada pel Servei Territorial.
  
Sisé
  
Per una altra banda, si s'incloguera aquesta actuació en el Pla d'Habitatge 1996-99, caldria considerar com a data de presentació de la sol·licitud el 2 de juliol de 1996, dia en què va entrar en vigor el Decret 113/1996, de 5 de juny, del Govern Valencià i, per tant, moment inicial per a admetre a tràmit les sol·licituds, la qual cosa comportaria igualment a denegar les ajudes per haver transcorregut més de dos mesos entre la data de la compravenda i la de sol·licitud, segons disposa l'article 5, apartat 3, del propi Decret 113/1996.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'Ordre de 10 d'octubre del conseller d'Obres Públiques, Urbanisme i Transports, el Decret 113/1996, de 5 de juny, del Govern Valencià, i altra de legislació de general i pertinent aplicació, resolc:
  
Desestimar el recurs ordinari interposat per la senyora Sacramento Monteagudo Sotos contra la Resolució del Servei Territorial d'Arquitectura i Habitatge de València, de data 27 de setembre de 1996, que queda confirmada.
  
Contra aquesta resolució, que posa fi a la via administrativa, s'hi podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent en comunique a aquest òrgan la interposició. Tot això d'acord amb el que estableix l'article 57.2.f (en relació amb la disposició addicional 11 de la LRJAP i PAC) i l'article 58 de la Llei Reguladora de la Jurisdicció Contenciosa Administrativa de 27 de desembre de 1956, com també l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que puga exercitar qualsevol altre recurs que estime convenient.
  
València, 17 d'abril de 1997.- El director general d'Arquitectura i Habitatge: José M.ª García Zarco.
  
Conselleria d'Obres Públiques,
  
Urbanisme i Transports